Laef Stori: Long Stat Mi Pua Be Long En Mi Rij | Samuel F. Herd\nWajtaoa—Blong Stadi | Mei 2018\nLANWIS Acholi Akha Aukan Baoule Batak (Karo) Batak (Simalungun) Batak (Toba) Biak Bislama Cambodian Chin (Hakha) Chokwe Chopi Chuabo Chuukese Dayak Ngaju English Gitonga Greenlandic Hmong (White) Iban Ibinda Javanese Jehu Kachin Karen (S'gaw) Kazakh Kazakh (Arabic) Kikongo Kimbundu Kisi Krio Laotian Lhukonzo Lomwe Macua Maltese Mapudungun Mauritian Creole Mizo Navajo Ndau Ngangela Nias Niuean Nyaneka Nyungwe Quechua (Ayacucho) Quechua (Cuzco) Quichua (Chimborazo) Quichua (Imbabura) Rarotongan Romany (Macedonia) Romany (Macedonia) Cyrillic Romany (Southern Greece) Runyankore Rutoro Sangir Saramaccan Sena Seychelles Creole Sunda Tahitian Tshwa Uighur (Cyrillic) Umbundu Urdu Uruund Wallisian Wayuunaiki Welsh\nLong Stat Mi Pua Be Long En Mi Rij\nSamuel F.Herd i talem stori ya\nMi mi bon long wan smol haos we oli wokem long wud, long smol taon ya Liberty, long Indiana, Amerika. Papa mo mama blong mi i gat wan boe mo tu gel finis. Afta we mi mi bon, mama i bonem tu boe mo wan gel bakegen.\nSmol haos we mi bon long hem\nLONG ol yia we mi skul, laef i no jenis tumas. Ol yangfala we mi skul wetem olgeta long klas wan, mi gohed blong skul wetem olgeta go kasem we mi finisim skul. Mi save nem blong bighaf blong ol man long taon, mo olgeta oli save nem blong mi.\nMi gat sikis brata mo sista, mo taem mi smol, mi wok long fam\nRaonabaot long taon ya Liberty, i gat ol smosmol fam we oli planem kon long olgeta. Taem mi mi bon, papa blong mi i wok long wan fam. Taem mi kam yangfala, mi lan blong draevem trakta mo mekem ol wok long fam.\nMi no save papa blong mi taem hem i yang, from we taem mi mi bon, hem i gat 56 yia mo Mama i gat 35 yia. Nating se i olsem, Papa i strong mo i helti. Hem i laekem blong wok had, mo i tijim ol pikinini blong hem tu blong oli laekem had wok. Hem i no winim plante mane, be mifala i gat kakae, klos, mo ples blong slip. Mo hem i spenem plante taem wetem mifala. Hem i ded taem hem i gat 93 yia, mo Mama i ded taem hem i gat 86 yia. Tufala i no wosipim Jehova. Wan brata blong mi nomo i stap long trutok, mo stat long 1972 kasem naoia, hem i mekem wok blong elda.\nYANGTAEM BLONG MI\nMama i tekem mifala i go long Baptis jos evri Sande. Hem i strong long skul blong hem. Taem mi gat 12 yia, mi harem oli tokbaot Triniti. Ale mi askem long Mama se: “?Olsem wanem Jisas i Pikinini mo Papa semtaem?” Mi tingbaot yet ansa blong hem se: “Boe, hemia wan had kwestin. Yumi no naf blong kasem save long samting ya.” Tingting blong mi i fasfas. Nating se i olsem, taem mi gat 14 yia, mi baptaes long wan krik. !Oli draonem mi tri taem, wan taem blong Papa, wan taem blong Pikinini, mo wan taem blong tabu spirit!\n1952—Taem mi gat 17 yia, mi joenem ami\nTaem mi stap go long hae skul, wan fren blong mi we i mekem spot ya boksing, i pulum mi blong joenem hem. Ale, mi tren, mo mi kam memba blong wan klab. Be mi mi nogud long spot ya, taswe afta we mi mekem sam faet, mi lego. Biaen, oli singaot mi blong mi joen long ami, mo oli sanem mi mi go long Jemani. Ol lida blong ami oli sanem mi mi go long wan skul blong ami, from we oli talem se mi save kam wan gudfala lida. Oli wantem se mi wok long ami ful laef blong mi. Be mi no wantem, taswe, long 1956, afta we mi stap tu yia long ami, mi lego. Be smoltaem biaen, mi joen long wan defren ami.\n1954-1956—Mi spenem tu yia long ami\nLAEF BLONG MI I JENIS\nBifo we mi save trutok, mi folem tingting blong ol man raonabaot mo ol muvi long saed blong fasin blong wan man. Mi ting se ol woman nomo oli tokbaot Baebol, be i no ol man. Biaen mi lanem sam samting we oli jenisim laef blong mi. Wan dei, mi draevem naesfala red trak blong mi i go long taon, nao tu yangfala woman we tufala i Witnes blong Jehova oli sakem han mo singaot mi. Tufala i smol sista blong man we i maredem bigfala sista blong mi. Tufala i bin givim Wajtaoa mo Wekap! long mi, be mi luk se i had blong kasem save long Wajtaoa. Ale, tufala i singaot mi mi go long wan smol miting blong stadi Baebol, hemia Buk Stadi blong kongregesen we oli mekem long haos blong olgeta. Mi talem long tufala se bae mi luk. Tufala i smael mo askem se: “?Yu promes?” Mi ansa se: “Yes, mi promes.”\nAfta, mi sore we mi bin talem samting ya, be mi no save brekem promes blong mi, ale long naet ya mi go long miting. !Mi sapraes long ol pikinini we oli save gud Baebol! Evri Sande mi go long jos wetem mama blong mi, be mi no save Baebol. Mi wantem lanem moa, ale mi agri blong stadi Baebol. Kwiktaem nomo mi lanem nem blong God ya we i gat olgeta paoa, hemia Jehova. Plante yia bifo, mi askem kwestin long Mama long saed blong ol Witnes blong Jehova, be hem i talem se: “O, olgeta oli wosipim wan olfala man we nem blong hem Jehova.” !Be taem mi stadi, mi luksave trutok!\nMi gohed gud, from we mi save se hemia trutok. Long Maj 1957, naen manis nomo afta we mi go long fas miting ya, mi mi baptaes. Tingting blong mi i jenis fulwan. Mi glad tumas long ol save blong Baebol long saed blong ol fasin we wan man i mas gat. Jisas i wan man we i stret gud olgeta, mo hem i gat moa paoa i bitim eni narafala man. Be hem i no joen long ol faet. Ol man “oli mekem i strong tumas long hem, be hem i mekem tingting blong hem i stap daon, nao i karem ol samting ya,” olsem profet tok i talem. (Aesea 53:2, 7) Mi kasem save se wan man blong Jisas i “mas kaen long evriwan.”—2 Timoti 2:24.\nLong nekis yia, 1958, mi stat blong mekem wok blong paenia. Be biaen, mi stop blong smoltaem. ?From wanem? Mi mared long Gloria, wan long tufala gel ya we oli singaot mi mi go long buk stadi. Mi neva sore long desisen ya. !Gloria i olsem wan sas ston long taem ya, mo i sem mak yet! !Long tingting blong mi, hem i sas moa i bitim wan gudfala daemon, mo mi glad se mi maredem hem! Naoia bae hem i talem stori blong hem:\n“Mi mi gat 16 brata mo sista. Mama blong mi we i wan Witnes, hem i ded taem mi gat 14 yia nomo. Afta, papa blong mi i stadi Baebol. From we Mama i no moa stap, Papa i mekem plan se, bigfala sista blong mi we i stap long las yia blong hae skul bambae i go long skul wan dei, mo mi bae mi go long nekis dei. Sipos mitufala i gohed olsem, bambae wan i stap long haos oltaem blong lukaot long ol smol brata mo sista blong mifala. Mo tu, mitufala i rerem kakae blong ful famle bifo we Papa i kambak long wok. Hed tija blong skul i agri long plan ya, mo mitufala i gohed blong mekem olsem go kasem we sista blong mi i finisim skul. Tu defren famle we oli Witnes oli stadi wetem mifala, mo 11 long mifala i kam Witnes blong Jehova. Mi mi laekem wok blong prij, nating se mi mi woman blong sem. Long ol yia we i pas, man blong mi Sam, i givhan long mi bigwan blong mi winim sem ya.”\nMi mo Gloria i mared long Februari 1959. Mitufala i glad blong mekem wok blong paenia tugeta. Long sem yia, long Julae, mitufala i fulumap pepa blong wok long Betel. Mitufala i wantem tumas blong wok long wol hedkwota. Brata Simon Kraker i storian wetem mitufala mo i talem se Betel i no stap singaot olgeta we oli mared. Mitufala i wantem tumas blong wok long Betel, be mitufala i mas wet plante yia.\nMitufala i raetem leta i go long hedkwota blong askem ol ples we oli nidim moa pablisa. Oli talem wan ples nomo, hemia Pine Bluff, Arkansas. Long taem ya i gat tu kongregesen nomo long Pine Bluff, wan blong ol blakman mo narawan blong ol waetman. Oli sanem mitufala i go long kongregesen blong ol blakman, we i gat 14 pablisa nomo.\nMIFALA I FESEM HADTAEM\nMaet yu wantem save from wanem ol Witnes blong Jehova oli seraot long ol blakman mo waetman. Long taem ya i olsem nao, from we oli mekem wan loa se blakman mo waetman i no save joen wanples. Mo tu, samting ya i save mekem faet i kamaot. Long plante ples, ol brata oli fraet se bambae ol man oli save spolem Haos Kingdom sipos blakman mo waetman i joen blong mekem wosip. Samtaem i stap hapen olsem. Sipos ol blak Witnes oli prij long ples we ol waetman oli stap long hem, polis bae i holem olgeta mo maet oli kilim olgeta tu. Taswe, blong gohed blong prij, mifala i mas obei long loa mo hop se ol samting bambae i jenis.\nI no isi blong prij. Taem mifala i prij long eria we i gat ol blakman, wanwan taem mifala i noknok long doa blong wan waetman. Mifala i mas kwik blong mekem desisen se: ?Bambae mifala i storian smol long Baebol, o bambae mifala i talem sore mo aot? Long taem ya i olsem nao.\nMifala ol paenia i mas winim naf mane blong pem ol samting we mifala i nidim. Klosap oltaem mifala i winim 3 dola long wan dei. Gloria i klinim haos blong samfala. Long wan haos, oli letem mi mi givhan long Gloria, blong hem i save finisim kwik. Mo oli givim kakae long mitufala long medel dei. Evri wik, Gloria i aeanem ol klos blong wan famle. Mi mi klinim yad, wasem ol windo blong haos, mo mekem sam narafala smosmol wok raonabaot long haos. Mitufala i wasem windo blong haos blong wan waet famle. Gloria i wasem windo long insaed, mo mi mi wasem afsaed long semtaem. Oli givim kakae long medel dei from we hemia i tekem fuldei. Gloria i kakae insaed long haos, be hem i mas stap longwe long famle. Mi mi kakae afsaed, be mi no wari, kakae i gud tumas. Famle ya i kaen, be ol man raonabaot oli spolem tingting blong olgeta. Mi tingbaot wan taem we mitufala i go long stesen blong bensin. Afta we mi fulumap bensin long trak, mi askem long wan waetman we i wok long ples ya sipos Gloria i save yusum toelet. Man ya i kros, i lukluk nogud long mi, mo i talem se: “Mifala i lokem doa.”\nMI NO SAVE FOGETEM KAEN FASIN BLONG OL BRATA\n!Mitufala i laekem tumas blong joen wetem ol brata mo sista, mo blong go long wok blong prij! Taem mitufala i jes kam long Pine Bluff, mitufala i stap long haos blong brata we i lukaot long kongregesen. Woman blong hem i no stap long trutok, be Gloria i stat blong stadi Baebol wetem hem. Mi statem wan stadi wetem gel blong tufala mo man blong hem. Woman ya mo gel blong hem, tufala tugeta i mekem desisen blong baptaes.\nMitufala i gat ol gudfala fren long kongregesen we ol waetman oli stap long hem. Oli singaot mitufala i go kakae long haos blong olgeta, be mitufala i mas wet blong ples i tudak, olsem nao bae i no gat man i luk we ol blakman mo waetman oli joen wanples. Wan grup, nem blong hem Ku Klux Klan (KKK), i stap wok had mo faet tu blong seraotem ol waetman mo blakman. Mi tingbaot wan naet long taem blong Halowin, mi luk wan man i stap sidaon long vranda blong haos blong hem, i mekem flas blong hem blong soemaot waet klos mo hat we hem i werem, olsem ol memba blong KKK. Be ol trabol ya i no blokem ol brata blong oli soemaot kaen fasin. Wan yia, long hot taem, mitufala i no gat naf mane blong go long asembli, ale wan brata i pem trak blong mitufala, hemia wan Ford trak we oli wokem long 1950. Wan manis biaen, long wan dei we i hot, mitufala i stap wokbaot nomo blong prij long ol haos wanwan, mo go long ol Baebol stadi. Be taem mitufala i kamhom, mitufala i sapraes blong luk se trak blong mitufala i stap long fored blong haos! Mitufala i luk wan smol leta we i stap long glas blong hem, i se: “Mi givimbak trak blong yutufala olsem wan presen. Brata blong yu.”\nLong 1962, i gat wan narafala samting we i tajem hat blong mi. Oli singaot mi blong go long Kingdom Ministri Skul long South Lansing, New York, hemia trening blong wan manis blong olgeta we oli lukaot long ol kongregesen, ol eria, mo ol distrik. Long taem ya mi no gat wok, taswe mitufala i gat smol mane nomo. Be wan kampani blong telefon i bin singaot mi blong askem sam kwestin long mi. Sipos oli givim wok long mi, hemia bambae i fastaem we oli tekem wan blakman blong wok long kampani ya. Ale, oli talem se oli wantem givim wok ya long mi. ?Bambae mi mekem wanem? From we mi no gat mane blong go long New York, mi tingbaot se maet i moagud mi tekem wok ya. Mi rere blong raetem leta i go long Betel, nao wan samting i hapen we mi no save fogetem.\nLong eli moning, wan sista we man blong hem i no stap long trutok, i noknok long doa mo i givim wan envlop long mi, we i fulap long mane. Hem wetem sam pikinini blong hem, oli stap girap eli evri moning blong go pikimap koten long ol plantesen, mo klinim koten ya. Oli winim naf mane blong pem rod blong mi blong go long New York. Sista ya i talem se: “!Go long skul mo lanem plante samting! !Biaen yu kambak mo tijim mifala!” Mi askem long kampani blong telefon sipos mi save stat wok afta faef wik. Oli talem stret se: “!Nogat!” Be i oraet nomo. Mi mekem desisen finis. !Mi glad tumas se mi no tekem wok ya!\nHemia tingting blong Gloria long Pine Bluff: “!Mi laekem tumas teritori ya! Mi gat 15 kasem 20 Baebol stadi. Long moning mitufala i prij long ol haos wanwan, mo long aftenun mitufala i mekem ol Baebol stadi. Samtaem mitufala i gohed go kasem 11 klok long naet. !Wok blong prij i givim bigfala glad! Mi wantem gohed nomo long ples ya. Blong talem stret, taem oli askem long man blong mi blong i mekem wok blong eria elda, mi no wantem lego ples ya. Be Jehova i gat defren tingting.”\nWOK BLONG ERIA ELDA\nTaem mitufala i stap long Pine Bluff, mitufala i fulumap pepa blong askem blong kam spesel paenia. Mitufala i ting se hemia nao samting we bambae i hapen. ?From wanem? From we Distrik elda i wantem se mitufala i givhan long wan kongregesen long Texas, mo mitufala i glad. Ale mitufala i wet blong kasem ansa, be i no gat wan leta i kam. Longtaem biaen, mitufala i kasem wan leta we i talem se bae mi mekem wok blong eria elda. Hemia long Jenuware 1965. Brata Leon Weaver, we naoia hem i kodineta blong Branj Komiti blong Yunaeted Stet, hem tu i kam eria elda long semtaem.\nMi mi fraet long wok blong eria elda. Wan yia bifo we mi stat, distrik elda ya James A. Thompson, i storian wetem mi blong tokbaot ol fasin we wan gudfala eria elda i nidim, mo olsem wanem mi save kamgud moa. Taem mi stat mekem wok ya, advaes blong hem i givhan gud long mi. Brata Thompson i fas distrik elda we i wok wetem mi taem mi mekem wok blong eria elda. Mi lanem plante samting long gudfala brata ya.\nMi glad long help blong ol brata we oli stap longtaem long trutok\nLong taem bifo, oli no givim plante trening long ol eria elda. Mi wajem wan eria elda blong wan wik taem hem i visitim kongregesen. Biaen, hem i wajem mi blong wan wik taem mi visitim narafala kongregesen. Hem i givim sam advaes, be afta long hemia, mi mo Gloria nomo. Mi tingbaot tok we mi talem long Gloria se: “?From wanem hem i mas lego yumitu?” Be sloslo, mi kasem save wan samting we i impoten. Oltaem i gat ol gudfala brata we oli save givhan long yumi, sipos yumi letem olgeta oli givhan. Mi tingbaot yet ol nambawan advaes we mi kasem long ol brata we oli stap longtaem long trutok, olsem J. R. Brown we hem i wan eria elda long taem ya, mo Fred Rusk we i wok long Betel.\nLong taem ya, ol man long evri ples oli agensem narafala from kala blong skin. Wan taem, KKK i maj long taon ya we mitufala i stap visitim long Tennessee. Mi tingbaot wan narafala taem tu, we mitufala i go long wan restoron blong kakae smol, nao mi askem sipos mi save yusum toelet. Wan man we i kros tumas mo i gat ol tatu olbaot long hem blong soemaot se hem i no laekem ol blakman, i folem mi taem mi go long toelet. Be biaen, wan waet brata we i bigman i bitim mitufala i kam insaed, mo i singaot se: “?Evri samting i oraet Brata Herd?” Kwiktaem nomo, narafala man ya i aot we i no yusum toelet nating. Long ol yia we oli pas, mi luksave se i no kala blong skin we i mekem se wan man i agensem narafala, be sin we i stap long yumi evriwan. Mo mi luksave tu se wan trufala brata i rere blong ded from yu, nomata wanem kala blong skin blong yu.\nLONG EN MI RIJ\nMitufala i spenem 12 yia long wok blong eria elda mo 21 yia long wok blong distrik elda. Ol yia ya oli gud tumas, mitufala i glad, mo i gat ol gudfala samting i hapen blong leftemap tingting blong mitufala. Long Ogis 1997, mitufala i kasem wan blesing we mitufala i drim long hem plante yia. Oli singaot mitufala blong wok long Betel long Yunaeted Stet. Hemia 38 yia afta we mitufala i fulumap pepa fastaem. Wan manis biaen, mitufala i go long Betel. Mi bin ting se ol brata long Betel oli singaot mi blong givhan long olgeta blong smoltaem, be i no olsem.\nGloria i olsem wan sas ston taem mi maredem hem, mo i sem mak yet\nFastaem mi wok long Seves Dipatmen. !Mi lanem fulap samting! Long ofis ya, ol brata oli kasem plante had kwestin long ol elda mo eria elda. Mi glad tumas long fasin blong ol brata we oli trenem mi wetem kaen fasin mo longfala tingting. Sipos mi wok bakegen long dipatmen ya, bambae mi lanem plante moa samting bakegen.\nMi mo Gloria i laekem Betel tumas. Long ful laef blong mi, mi girap eli long moning, mo hemia i givhan bigwan taem yu wok long Betel. Afta we wan yia i pas, mi stat blong givhan long Seves Komiti blong Hed Kampani. Mo long 1999, mi kam wan memba blong Hed Kampani. Wok ya i tijim mi long plante samting. Ating bigfala lesen we mi lanem, hemia se i no wan man we i hed blong Kristin kongregesen, be Jisas Kraes nomo.\nLong 1999, mi kasem bigfala blesing blong kam memba blong Hed Kampani\nTaem mi tingting bak long laef blong mi, samtaem mi harem olsem profet Amos. Hem i lukaot long ol sipsip mo i wok long plantesen blong fig, wan kakae blong ol puaman. Be God i yusum Amos olsem wan profet mo i givim ol bigfala blesing long hem. (Amos 7:14, 15) !Long sem fasin, Jehova i yusum mi we mi pikinini blong wan pua fama long Liberty, Indiana, mo i givim ol blesing we oli plante tumas blong talem! (Ol Proveb 10:22) !Long stat mi pua, be mi harem se long en mi rij moa i bitim samting we mi save tingbaot!\nJehova i Lavem Olgeta We ‘Oli Stanap Strong Mo Oli Karem Frut’\n?From Wanem Yumi “Gohed Blong Karem Plante Frut”?\nSave Gud Enemi Blong Yu\nOl Yangfala—Stanap Strong Agensem Setan\nLAEF STORI Long Stat Mi Pua Be Long En Mi Rij\nText Ol defren wei blong daonlodem ol buk long intenet WAJTAOA—BLONG STADI Mei 2018\nWAJTAOA—BLONG STADI Mei 2018


Video: god yu tekkem laef blong mi\nVideo God, yu tekem laef blong mi, mi mi givim nao long yu. back mi givim evride blong leftemap nem blong yu. God, yu tekem han blong mi Blong givhan long nara man, Mo yu tekem leg blong mi Blong mi karem tok blong yu. God, yu tekem voes blong mi Blong...\nAvtor / video objavil: Lucasherrero\nGod, yu tekem laef blong mi, mi mi givim nao long yu. back mi givim evride blong leftemap nem blong yu. God, yu tekem han blong mi Blong givhan long nara man, Mo yu tekem leg blong mi Blong mi karem tok blong yu. God, yu tekem voes blong mi Blong mi presem yu oltaem, Mo yu tekem maot blong mi Blong mi talem tok blong yu. God, ol mane tu blong mi, Plis, yu tekemi mi blong yu Mo yu tekem hed blong mi Blong mi waes long wok blong yu. Yu mekem tingting blong mi I stap strong long yu oltaem. Yu nomo yu king blong mi Plis yu rul long laef blong yu. God, mi laekem yu tumas, Mbae yu king blong mi oltaem. Evri samting ya blong mi Mi mi givim nao long yu\nthin red line melanesian choirs compilation god yu tekkem laef blong mi\nKlikni, če želiš video dodati med priljubljene povezave: Video: god yu tekkem laef blong mi\nNAVIHANKE, miši se bojim\nJanez Boncina Benc - Ko ljubezen se rodi\nLumian - Sram\nSaša & Miha - Hands


2 Samuel 17 | Baebol Long Intenet | Niu Wol Translesen\nSeken Samuel 17:1-29\nHusae i spolem advaes blong Ahitofel (1-14)\nDeved i kasem woning; hem i ronwe long Absalom (15-29)\nBasilae mo ol narafala oli karem ol samting i kam (27-29)\n17 Nao biaen Ahitofel i talem long Absalom se: “Plis, yu letem mi jusum 12,000 man blong mifala i go ronem Deved tede long naet. 2 Bambae mi kasem hem taem hem i taed mo i no moa gat paoa,+ nao bambae mi mekem hem i fraet, mo olgeta man we oli stap wetem hem bambae oli ronwe, ale bambae mi kilim king nomo i ded.+ 3 Biaen bambae mi tekem olgeta man oli kambak long yu. Olgeta ya oli save kambak long yu, be hemia i dipen long samting we bambae i hapen long man ya we yu stap lukaotem hem. Nao evri man bambae oli stap long pis.” 4 Nao Absalom wetem olgeta elda blong Isrel oli luk se tingting ya i gud. 5 Be Absalom i talem se: “Plis yufala i singaot Husae+ we i laen blong Aki i kam, mo yumi harem wanem we bambae hem i talem.” 6 Ale Husae i kam luk Absalom. Mo Absalom i talem long hem se: “Hemia advaes we Ahitofel i talem. ?Bambae yumi folem advaes ya? Sipos nogat, yu talem.” 7 Nao Husae i talem long Absalom se: “!Advaes we Ahitofel i talem i no save givhan long yumi naoia!”+ 8 Nao Husae i gohed i se: “Yu yu savegud se papa blong yu wetem ol man blong hem oli ol strong man,+ mo naoia oli kros olsem wan mama bea we i lusum ol pikinini blong hem.+ Mo tu, papa blong yu i wan man blong faet,+ mo bambae hem i no stap wetem ol man long naet. 9 Naoia hem i stap haed long wan hol blong ston* no long wan narafala ples,+ mo sipos hem i faswan blong atakem yumi, ol man we oli harem bambae oli talem se: ‘!Ol man we oli folem Absalom oli lus!’ 10 Nating sipos i gat sam man we oli no fraet mo hat blong olgeta i olsem hat blong laeon,+ be bambae oli fraet tumas, from we evri man Isrel oli save se papa blong yu i wan strong man,+ mo ol man we oli stap wetem hem oli no man blong fraet. 11 Advaes blong mi hemia: I gud yu singaot olgeta man Isrel, stat long Dan kasem long Bereseba oli kam wanples,+ nao bambae oli plante olsem sanbij long solwota,+ mo yu mas lidim olgeta oli go long faet. 12 Bambae yumi kam agensem hem long weples we yumi faenem hem, mo bambae yumi atakem hem olsem we wota blong naet i foldaon long graon, nao hem wetem ol man we oli stap wetem hem bambae oli ded, i no gat wan long olgeta bambae i laef i stap. 13 Sipos hem i go haed long wan taon, bambae yumi evriwan long Isrel yumi tekem ol rop mo yumi go long taon ya, nao bambae yumi pulumaot taon ya i godaon long vali, gogo i no moa gat wan ston blong taon ya i stap.” 14 Nao Absalom wetem olgeta man Isrel oli talem se: “!Advaes blong Husae we i laen blong Aki, i gud moa+ long advaes blong Ahitofel!” Hemia from we Jehova i wantem* spolem gudfala advaes blong Ahitofel,+ blong bambae Jehova i mekem se trabol i kasem Absalom.+ 15 Biaen, Husae i talem long tufala pris ya Jadok mo Abiata+ se: “Hemia advaes we Ahitofel i talem long Absalom mo ol elda blong Isrel, mo hemia advaes we mi mi talem. 16 Naoia yutufala i mas sanem tok i go hariap long Deved blong wonem hem se: ‘Tede long naet, yu no mas stap long ples we oli krosem* blong go long draeples, be yu mas krosem reva kwiktaem, sipos no, king wetem olgeta man we oli stap wetem hem bambae oli lus.’”+ 17 Jonatan+ mo Ahimahaj+ tufala i stap long Enrogel,+ from we tufala i no wantem se ol man oli luk we tufala i go insaed long taon, taswe wan gel blong wok i go talem olgeta tok ya long tufala, nao tufala i go blong talemaot long King Deved. 18 Be i gat wan yang man i luk tufala nao i go talemaot long Absalom. Taswe tufala i aot kwiktaem mo tufala i kasem haos blong wan man long Bahurim.+ Man ya i gat wan wel long yad blong hem, ale tufala i go insaed long wel ya, 19 mo waef blong man ya i kavremap top blong wel ya long wan kaliko, mo i putum ol sid we oli brokbrok antap long hem, mo i no gat man i save samting ya. 20 Nao ol man blong wok blong Absalom oli kam luk woman ya long haos blong hem, mo oli askem se: “?Wehem Ahimahaj mo Jonatan?” Nao woman ya i talem se: “Tufala i pas long ples ya nao tufala i go long reva.”+ Nao ol man ya oli lukaot tufala be oli no faenem tufala, ale oli gobak long Jerusalem. 21 Afta we ol man ya oli gobak, tufala i kamaot long wel ya mo tufala i go talemaot long King Deved se: “Yu girap mo yu krosem reva ya kwiktaem, from we hemia advaes we Ahitofel i talem agens long yu.”+ 22 Wantaem nomo Deved wetem olgeta man we oli stap wetem hem, oli girap mo oli krosem Jodan Reva. Nao taem i brok delaet, olgeta evriwan oli gokros finis long Jodan Reva. 23 Taem Ahitofel i luk se oli no folem advaes blong hem, hem i putum sadel long wan dongki mo i gobak long haos blong hem, long taon blong hem.+ Afta we hem i stretem olgeta samting long haos blong hem,+ hem i go hangem nek blong hem.+ Ale hem i ded mo oli berem hem long ples we oli berem ol bubu blong hem. 24 Long taem ya, Deved i go long Mahanaem,+ mo Absalom wetem olgeta man Isrel, oli gokros long Jodan Reva. 25 Absalom i putumap Amasa+ blong i tekem ples blong Joab+ blong lidim ol ami. Amasa ya i boe blong Itra, wan man Isrel we i bin mekem seks wetem Abigel,+ we i gel blong Nahas mo i sista blong Jeruia, mama blong Joab. 26 Absalom wetem ol man Isrel oli mekem kamp blong olgeta long ples ya Gilead.+ 27 Taem Deved i kamtru long Mahanaem, Sobi we i boe blong Nahas we i wan man Raba+ long Amon, mo Makiri+ we i boe blong Amiel blong Lodebara, mo Basilae+ wan man Rogelim long Gilead, 28 oli kam wetem ol bed, ol besin, ol sospen we oli wokem long klei, ol wit, ol bale, ol flaoa, ol sid we oli rusum, ol bigfala bin, ol bin ya lentil, ol sid we oli draemap, 29 mo hani, bata, ol sipsip, mo ol jis. Oli karem olgeta samting ya i kam mo oli givim long Deved mo ol man blong hem blong oli kakae,+ from we oli talem se: “Ol man ya oli hanggri, oli taed, mo oli tosta long draeples.”+\n^ NT: “wan hol” no “wan krik.”\n^ NT: “jusum blong.”\n^ MNT: “open ples long draeples.”


“Oltaem yufala i mas rere, from we mi, mi Pikinini blong Man, bambae mi kamtru long taem we yufala i no tingbaot.”—MAT. 24:44.\n1, 2. (a) ?Ol profet tok blong Baebol oli tokbaot wanem samting we bambae i hapen, we i sem mak long taega ya we wantaem nomo hem i jam blong kakae man? (b) ?From wanem yu yu mas rere taem anamol i tanraon long woman ya?\nI GAT wan man we i trenem ol taega blong oli mekem ol defren samting long fored blong ol man. Ol taega ya oli kwaet mo oli obei gud long man ya blong plante yia. Man ya i talem se: “Taem wan anamol i trastem yu, yu harem olsem se yu winim wan nambawan samting we i gud moa i bitim ol narafala samting long wol.” Be long Oktoba 3, 2003, wan samting i hapen we i soemaot se ol taega oli no moa trastem man ya. From wan risen we man i no save, wan long ol taega ya we i hevi olsem 172 kilo, i jam long man ya mo i kakae hem. Man ya we i trenem ol taega, i sek bigwan from we hem i neva ting se samting olsem i save hapen, mo hem i no rere.\n2 Stori ya i mekem yumi tingbaot wan narafala “anamol” we ol profet tok blong Baebol oli tokbaot. Anamol ya tu i wantem kakae man, mo yumi mas rere. (Ridim Revelesen 17:15-18.) ?Anamol ya bambae i kakae hu? Ol samting long wol ya blong Setan bambae oli jenis wantaem nomo we man i sek long hem. Ol man blong Setan bambae oli seraot, we sam long olgeta bambae oli agensem ol narafala. Anamol ya we i red we i red hem i minim Yunaeted Neson. Mo “ol ten hon” blong hem oli minim ol politik paoa blong wol ya. Olgeta ya nao bambae oli kakae woman blong rod we nem blong hem Bigfala Babilon, hemia olgeta giaman skul long wol. Bambae oli agensem woman ya mo bambae oli spolem hem olgeta. ?Samting ya bambae i hapen wetaem? Yumi no save stret dei mo taem blong samting ya. (Mat. 24:36) Be yumi save se bambae i hapen long wan taem we yumi no tingbaot, mo yumi save tu se yumi no gat plante taem i stap. (Mat. 24:44; 1 Kor. 7:29) From samting ya, i impoten tumas we yumi mas rere oltaem. Nao taem anamol ya i tanraon long woman blong rod ya mo Jisas Kraes i kam olsem Man blong Givim Panis, be bambae hem i kam blong sevem yumi tu. (Luk 21:28) ?Yumi mas mekem wanem blong rere? Stori blong ol gudfala man blong God bifo i save givhan long yumi. Olgeta ya tu oli rere oltaem, mo from samting ya oli luk sam bigbigfala samting oli kamtru stret olsem we God i promes blong mekem. I gud yu tinghevi long ol stori ya.\nOltaem Yu Yu Mas Rere, Olsem Noa\n3. ?From wanem i no isi blong Noa i mekem wok blong God long taem blong hem?\n3 Ol rabis fasin oli kam antap bigwan long taem blong Noa. Be Noa i rere oltaem blong luk ol promes blong God oli kamtru. Yu traem tingbaot ol trabol we Noa i mas fesem evri dei. Ol stronghed enjel oli tekem bodi olsem man, mo oli kam stap wetem ol naes woman long wol. God i no mekem ol enjel blong oli kam tekem ol woman long wol. Taswe taem oli gat pikinini, ol pikinini ya oli dabolbun. Oli “lariken man blong faet,” we oli yusum paoa blong olgeta blong mekem trabol long ol narafala man. (Jen. 6:4) Yu traem tingbaot taem ya we ol bigbigfala man ya oli stap wokbaot olbaot long wol ya, oli stap faet mo kilim man i ded. Laef long taem ya i nogud tumas. Gudfala fasin i lus mo rabis fasin i kam antap gogo tingting mo fasin blong man i kam nogud olgeta. Ale, Jehova we hem i Haefala Masta blong heven mo wol, i makem wan stret taem blong finisim ol rabis fasin blong wol long taem ya.—Ridim Jenesis 6:3, 5, 11, 12. *\n4, 5. ?Wanem sam samting tede we oli sem mak long taem blong Noa?\n4 Jisas i talem wan profet tok long saed blong taem blong yumi, mo hem i talem se bambae i olsem long taem blong Noa bifo. (Mat. 24:37) Long taem blong yumi, ol nogud enjel oli mekem trabol long ol man tu. (Rev. 12:7-9, 12) Ol nogud enjel ya we oli tekem bodi olsem man long taem blong Noa, hemia ol rabis enjel we oli stap mekem trabol long wol tede tu. God i blokem olgeta finis blong oli no moa save tekem bodi olsem man. Nating se i olsem, oli stap traehad yet blong bos long laef blong ol yangfala mo ol olfala tu. Ol rabis enjel ya we oli wok long fasin haed, oli harem gud blong spolem ol man long wol. Oli harem gud blong lidim ol man blong oli mekem ol rabis fasin mo ol fasin we oli doti tumas long fes blong God.—Efes. 6:11, 12.\n5 Tok blong God i talem se Setan hem i “man blong kilim man,” mo i talem tu se hem i “gat paoa blong mekem man i ded.” (Jon 8:44; Hib. 2:14, NW) Hemia i no min se hem i gat paoa blong kilim i ded evri man we hem i wantem. Nogat. Be rabis enjel ya i save pulum ol man blong oli mekem sam samting, nao oli safa mo oli ded from. Mo tu, hem i traem pulum tingting blong ol man blong oli no laekem narafala man nao oli wantem kilim olgeta i ded. Long Yunaeted Stet, oli mekem wan ripot we i soemaot se, long evri 142 pikinini we oli bon, bambae i gat 1 i ded from we narafala man i kilim hem i ded. Ol man oli faet mo oli kilim man i ded blong nating nomo. Fasin ya i kam antap bigwan. Sipos Jehova i luk rabis fasin long taem blong Noa mo i tekem aksen from, ?yu ting se hem i no save luk we rabis fasin i stap kam antap tede tu? ?Yu ting se bambae hem i no save tekem aksen?\n6, 7. ?Noa mo famle blong hem oli mekem wanem we i soemaot se oli gat bilif mo oli ona gud long God?\n6 Taem Jehova i luk se i stret, hem i talem long Noa se bambae hem i mekem bigfala wota i kam kavremap wol, blong spolem olgeta man. (Jen. 6:13, 17) Jehova i talem long Noa olsem wanem blong bildim wan bigfala sip we i olsem wan bokis. Noa mo famle blong hem oli statem wok ya. ?Wanem i halpem olgeta blong oli obei mo oli rere taem God i jajem wol?\n7 Noa mo famle blong hem oli mekem ol samting we Jehova i talem long olgeta blong mekem, from we bilif blong olgeta i strong mo oli ona gud long God. (Jen. 6:22; Hib. 11:7) From we Noa i hed blong famle blong hem, hem i mas fren gud wetem Jehova, mo hem i no mas folem rabis fasin blong ol man long taem blong hem. (Jen. 6:9) Hem i save se famle blong hem i mas lukaot gud blong oli no mekem raf fasin olsem ol man raonabaot, mo blong oli no mekem olsem olgeta ya we oli no wantem obei long God. Noa mo famle blong hem, oli no mas bisi tumas blong ronem ol samting blong laef evri dei. God i givim wan wok long olgeta blong mekem, mo i impoten tumas we evriwan long famle oli mekem wok ya fastaem long ol narafala samting long laef blong olgeta.—Ridim Jenesis 6:14, 18.\nNoa Mo Famle Blong Hem Oli Rere\n8. ?Wanem i soemaot se woman blong Noa, wetem ol pikinini boe mo ol woman blong olgeta, evriwan oli man blong Jehova?\n8 Baebol i toktok plante long saed blong Noa we hem i hed blong famle blong hem. Be woman blong Noa mo ol pikinini boe blong hem wetem ol woman blong olgeta, olgeta tu oli man blong Jehova. Profet Esikel i soemaot samting ya. Hem i talem se sipos Noa i laef long taem blong hem, be i no bilif blong Noa we i sevem ol pikinini blong hem. Ol pikinini blong Noa oli bigman finis. Oli save mekem prapa desisen blong olgeta se bambae oli obei no bambae oli no obei. From we Jehova i sevem ol pikinini blong Noa, hemia i min se olgeta wanwan oli soemaot se oli lavem God mo oli laekem ol stret fasin blong God. (Esik. 14:19, 20) Famle blong Noa i folem tok blong Noa, oli bilif strong olsem hem, mo oli no letem fasin blong ol man raonabaot long olgeta i mekem olgeta oli kam slak long wok we God i givim long olgeta.\n9. ?Hu i soemaot bilif tede olsem Noa bifo?\n9 Tede tu, i gat plante hed blong ol Kristin famle we oli stap traehad blong folem fasin blong Noa, mo samting ya i leftemap tingting blong yumi. Olgeta ya oli luksave se i no naf blong givim kakae, klos, mo wan ples blong slip long ol pikinini blong olgeta, mo pem skul fi blong olgeta. Oli mas givim ol samting we famle blong olgeta i nidim blong stap klosap long Jehova tu. Taem ol hed blong famle oli mekem olsem, oli soemaot se oli rere blong fesem wanem we Jehova bambae i mekem i no longtaem.\n10, 11. (a) ?Taem Noa olgeta oli stap long sip, oli mas harem olsem wanem? (b) ?Wanem kwestin we yumi mas tingbaot?\n10 Noa mo woman blong hem, trifala pikinini boe blong tufala, wetem ol woman blong trifala, oli wokem sip ya gogo samwe long 50 yia i pas. Oli yusum kolta blong blokem ol hol long hem. Oli karem kakae i kam insaed. Oli karem ol anamol tu oli kam insaed. Oli mas gokam plante taem. Ale, yu traem tingbaot wanem i hapen biaen. Long namba 17 dei blong namba tu manis blong yia 2370 B.K.T. * Noa mo famle blong hem, oli go stap insaed long sip ya. Jehova i satem doa, nao ren i stat foldaon. Hemia i no bigfala ren we i kasem sam ples nomo. Nogat. Wota we i hang long klaod hae antap long wol ya, i olsem wan bigfala wota we i dip, mo hemia nao wota we i foldaon long wol long taem blong Noa. (Jen. 7:11, 16, NW) Ol man olbaot long wol oli ded be ol man we oli stap insaed long sip oli sef. ?Long taem ya, yu ting se Noa mo famle blong hem oli harem olsem wanem? Ating oli glad tumas mo oli talem tangkiu long God from we hem i sevem olgeta. Be yumi save se oli glad tu se, oli bin obei long God mo oli mekem samting blong oli rere from dei ya. (Jen. 6:9) ?Yu ting se bambae yu harem olsem wanem afta Amagedon? Ating bambae yu glad tumas mo bambae yu talem tangkiu long Jehova tu, olsem we Noa olgeta oli bin mekem.\n11 God ya we i Gat Olgeta Paoa, i promes se bambae hem i finisim rabis fasin we Setan i stamba blong hem. I no gat wan samting we i save blokem ol promes ya. I gud yu tingbaot ol kwestin ya: ‘?Mi mi trastem olgeta promes blong God? ?Mi mi gat strong tingting se olgeta smosmol samting we God i talem, bambae oli kamtru evriwan, mo bambae oli kamtru long stret taem tu?’ Sipos yes, ale yu no mas fogetem “Dei ya blong God” we i stap spid i kam, be yu mas soemaot oltaem se yu yu rere.—2 Pita 3:12.\nMoses i Rere Gud\n12. ?Wanem i save mekem se Moses i no moa tingbaot Jehova?\n12 Bambae yumi tokbaot wan narafala man bakegen we hem i soemaot wan gudfala eksampol. Man ya hemia Moses. Long tingting blong ol man, Moses i save gat wan gudfala laef long Ijip. Taem Moses i wan bebi yet, gel blong Fero i lukaot long hem olsem stret pikinini blong hem. Ating ol man oli gat respek long Moses from we hem i olsem pikinini blong wan haeman. Ating hem i stap kakae ol kakae we i beswan, hem i stap werem ol klos we i beswan, mo i stap slip long ol nambawan haos. Mo hem i skul gud tu. (Ridim Ol Wok 7:20-22.) From we hem i olsem pikinini blong wan haeman, hem i gat janis blong kasem bigfala graon mo mane.\n13. ?Wanem i givhan long Moses blong i tingbaot oltaem ol promes blong God?\n13 Taem Moses i smol yet, stret papa mama blong hem, tufala i tijim hem. Ating tijing ya i mekem we Moses i luksave klia nomo se fasin blong mekem wosip long ol aedol, olsem we ol man Ijip oli stap mekem, i blong nating nomo. (Eks. 32:8) Ol waes blong Ijip mo ol naes samting we oli stap long haos blong king, oli no pulum Moses blong i lego tru wosip. Ating Moses i stap tingting plante long ol promes we God i bin mekem long ol bubu blong hem bifo. Mo ating hem i wantem soemaot we hem i rere blong mekem ol samting we God i wantem. Taswe Moses i talem long ol man Isrel se: ‘[Jehova] . . . hem i God blong Ebraham, mo God blong Aesak, mo God blong Jekob, mo hem nao i sanem mi mi kam long yufala.’—Ridim Eksodas 3:15-17.\n14. ?Wanem samting i traem bilif mo strong tingting blong Moses?\n14 Tru God ya Jehova, hem i no olsem ol aedol blong ol god blong ol man Ijip. Moses i luksave klia nomo se ol aedol ya oli no laef, be Jehova hem i laef, i tru, mo i stap. Long olgeta samting we Moses i mekem, hem i mekem olsem we hem i “stap luk God ya we man i no save luk long ae blong hem.” Moses i bilif strong se ol man blong God bambae oli kam fri, be hem i no save stret taem we samting ya bambae i hapen. (Hib. 11:24, 25, 27) Hem i wantem tumas we ol Hibru oli no moa wok slef. Ale wan dei, taem hem i luk we wan man Ijip i kilim wan man Hibru i ded, hem i kilim man Ijip ya i ded. (Eks. 2:11, 12) Be hemia i no stret taem yet blong Jehova i mekem ol man Isrel oli fri. Taswe Moses i ronwe long Ijip. Hem i go stap long wan kantri farawe. Ating Moses, we fastaem hem i laef long haos blong king long Ijip, i harem se i no isi blong laef long draeples. Nating se i olsem, Moses i soemaot we hem i rere, from we hem i stap wet oltaem blong Jehova i toktok long hem, mo i stap lesin gud long wanem we hem i mas mekem. Taswe afta we Moses i stap 40 yia long kantri ya Midia, Jehova i jusum hem blong i mekem ol Hibru oli kam fri. God i talem long Moses se hem i mas gobak long Ijip, ale Moses i obei. Hemia nao taem we God i jusum blong putum wok long han blong hem. Ale Moses i mas mekem wok blong God long fasin we God i wantem. (Eks. 3:2, 7, 8, 10) Moses i wan man we ‘tingting blong hem i stap daon moa long ol narafala man long wol.’ Taem hem i gobak long Ijip, hem i mas gat bilif mo strong tingting, blong i no fraet blong go stanap long fored blong Fero. (Nam. 12:3) Mo Moses i no go wan taem nomo. Hem i go bakegen mo bakegen blong talemaot ol trabol we bambae God i mekem long Ijip. Taem hem i go talemaot wan trabol finis, hem i no save hamas taem hem i mas go stanap bakegen long fored blong Fero, blong talemaot wan narafala trabol.\n15. ?Nating se ol samting oli no hapen olsem we Moses i wantem, wanem i pulum hem blong i lukaot janis blong leftemap nem blong Papa blong hem long heven?\n15 Long ol 40 yia we oli kam, stat long 1513 B.K.T. go kasem 1473 B.K.T., plante samting oli hapen we oli mekem tingting blong Moses i foldaon. Nating se i olsem, Moses i traem lukaot janis oltaem blong leftemap nem blong Jehova. Mo taem hem i toktok long ol man Isrel, hem i pulum olgeta tu blong oli mekem sem mak. (Dut. 31:1-8) ?From wanem? From we Moses i laekem moa nem mo hae rul blong Jehova i bitim prapa nem blong hem. (Eks. 32:10-13; Nam. 14:11-16) I tru se i gat sam samting we oli save mekem tingting blong yumi i foldaon, mo samtaem ol samting oli no rongud olsem we yumi wantem. Be yumi mas gohed blong mekem ol samting we oli leftemap rul blong God, mo yumi mas trastem se rod we God i jusum blong mekem samting i moa waes, i moa stret, mo i moa gud i bitim ol narafala rod. (Aes. 55:8-11; Jer. 10:23) ?Hemia nao tingting we yu yu gat?\n!Yumi Mas Wekap Gud Oltaem!\n16, 17. ?From wanem yu mas tingting gud long ol tok blong Mak 13:35-37?\n16 “Yufala i mas lukaot gud, mo oltaem yufala i mas rere, from we yufala i no save taem ya we bambae olgeta samting ya oli kamtru.” (Mak 13:33) Hemia wan woning we Jisas i talem taem hem i tokbaot saen we bambae i soemaot se en blong rabis fasin blong wol ya i stap kam. Hemia lastok blong profet tok ya blong Jisas, olsem we Mak i raetem: “Yufala tu i mas lukaot gud, from we yufala i no save taem we masta blong haos bambae i kambak. Maet hem i kambak long sapa, no long medel naet, no long taem we faol i singaot, no long taem we san i girap. Sipos no, bambae hem i kambak kwiktaem long yufala, i faenem we yufala i stap slip. Be tok ya we mi talem long yufala, mi stap talem long olgeta man se, ‘Oltaem, yufala i mas lukaot gud.’”—Mak 13:35-37.\n17 Advaes ya we Jisas i wantem se ol man blong hem oli folem, i pulum tingting blong yumi tu. Jisas i tokbaot fo defren taem long naet. I gat sapa, i gat medel naet, i gat taem we faol i singaot, mo i gat taem we san i girap. Laswan ya, hemia raonabaot long 3 klok moning go kasem taem we san i girap, mo long taem ya nao i hadwok moa blong man i stap wekap. Ol man we oli mekem ol plan blong ami long taem blong faet oli talem se i moa gud blong mekem enemi i sek long eli moning. Hemia i beswan taem, from we i gat janis i stap se bambae enemi ya i stap “slip.” Yumi stap long wan taem we ol man long wol oli stap slip, oli no tingbaot nating blong fren gud wetem God. Ale, from we yumi stap wetem ol man olsem, maet i hadwok blong yumi stap wekap. ?Olsem wanem? ?Yu yu harem se i no moa impoten tumas blong “lukaot gud” mo “rere” from taem ya we God bambae i mekem en i kamtru mo i sevem yumi?\n18. ?Yumi ol Witnes blong Jehova, yumi save mekem wanem nambawan samting?\n18 Man blong trenem ol taega, we yumi tokbaot fastaem, hem i no ded taem taega ya i kakae hem. Be ol profet tok blong Baebol oli soemaot se ol giaman skul mo ol narafala haf blong rabis wol ya bambae oli ded taem en i kam. (Rev. 18:4-8) Yumi evriwan we yumi stap mekem wok blong God, ol yangfala mo ol olfala tu, yumi mas mekem evri samting we yumi naf blong mekem, blong yumi rere oltaem from dei blong Jehova. Hemia wan samting we yumi mas tinghevi long hem, olsem we Noa mo famle blong hem oli mekem. Yumi laef long wan wol we ol man blong hem oli no ona long God nating. Ol tija blong giaman skul mo ol man we oli talem se i no gat God, oli talem ol samting we i jikim God ya we hem i Mekem Olgeta Samting. Yumi no wantem nating blong letem wan smol tingting blong olgeta i kasem yumi. Yumi mas tingting strong long ol eksampol we yumi tokbaot long stadi ya tede. Yumi mas lukaot janis blong toktok blong leftemap nem blong Jehova mo givim ona long hem. Hem nomo i “God blong ol god.” Yes, hem i “God ya we i hae, i gat bigfala paoa mo i save mekem man i fraet.”—Dut. 10:17, NW.\n^ par. 3 Sipos yu wantem kasem moa save long saed blong tok ya “wan handred twanti yia” long Jenesis 6:3, yu save ridim Wajtaoa blong Disemba 15, 2010, pej 30 (Franis mo Inglis).\n^ par. 10 B.K.T. i minim Bifo Kristin Taem.\n• ?From wanem Noa i mas tingbaot blong givhan fastaem long famle blong hem, blong oli fren gud wetem Jehova?\n• ?Long wanem fasin, taem blong yumi i sem mak long taem blong Noa?\n• ?Nating se sam samting oli mekem tingting blong Moses i foldaon, from wanem hem i gohed strong blong tingbaot ol promes blong Jehova?\n• ?Wanem sam profet tok blong Baebol we oli givhan long yu blong stap wekap oltaem?\n[Tok blong pija long pej 25]\nNoa mo famle blong hem oli putum tingting blong olgeta i stap long wan samting nomo, hemia wok blong Jehova\n[Tok blong pija long pej 26]\nMoses i trastem ol promes blong God, mo samting ya i mekem we hem i stap wekap oltaem\nSerem Serem !Oltaem Yu Yu Mas Rere!\nw11 3/1 pp. 24-28


Sapos Pikinini Blong Yu Hem I Eij Anda Long 12 - Get Safe Online Vanuatu - Bislama\nAdaevs sapos pikinini blong yu hem i eij 10 kasem 12 yia\nSetem samfala baontri blong pikinini blong yu bifo oli save gat ol onlaen divaes (mobael, tablet, laptop o ol gem konsol). Taem oli gat olgeta, bae i had moa blong jenisim wei we oli yusum o ol seting.\nTalem long pikinini blong yu se hem i impoten blong kipim ol fon mo ol narafala divaes we oli sekua mo oli haed gud taem oli no stap long haos, blong mekem se bae oli no lus o man i stilim.\nDiskasem ol wei we oli sef mo stret blong postem mo serem onlaen, wetem ol pikinini blong yu onlaen. Ol komen we oli raetem, ol foto mo ol video oli fomem pat blong ‘dijitel futprint’ mo bae evriwan we oli stap long intenet bae oli luk, nating we sapos oli delitim.\nToktok long pikinini blong yu from ol konten we oli stap luk onlaen. Maet oli stap lukaotem ol infomesen long saed long ol bodi jenis o eksplorem ol rilensensip. oli nid blong luksave impotens blong no sendem ol pija blong ol nekid bodi blong olgeta, long ol narafala pipol.\nRimemba se ol sevis olsem Fesbuk o Yutub oli gat minim eij limit blong 13 yia. Yu no askseptem presa, toktok long ol peren mo ol staf long skul blong mekem sua se i gat wan agrimen.\nEskplenem long pikinini blong yu se taem yu go onlaen yu nomo save haed o gat proteksen, mekem se oli no sud mekem eni samting onlaen we oli no save mekem long fes-tu -fes.\nKonsida blong setemap ol perental kontrol/filta. Sapos yu no sua hao blong mekem olsem, askem advaes long wan kompiuta savvy fren o profesonal.\nHemia samfala kwesten yu save diskasem wetem ol pikinini blong yu, naoia we oli kam bigwan mo olda.


I Want To Be Normal Ch. 68 Page 1,Read I want to be normal Manga Online for Free On Ten Manga\nHome >> I want to be normal >> I Want To Be Normal Ch. 68 Page 1\nChapter: I Want To Be Normal Ch. 78 I Want To Be Normal Ch. 77 I Want To Be Normal Ch. 76 I Want To Be Normal Ch. 75 I Want To Be Normal Ch. 74 I Want To Be Normal Ch. 73 I Want To Be Normal Ch. 72 I Want To Be Normal Ch. 71 I Want To Be Normal Ch. 70 I Want To Be Normal Ch. 69 I Want To Be Normal Ch. 68 I Want To Be Normal Ch. 67 I Want To Be Normal Ch. 66 I Want To Be Normal Ch. 65 I Want To Be Normal Ch. 64 I Want To Be Normal Ch. 63 I Want To Be Normal Ch. 62 I Want To Be Normal Ch. 61 I Want To Be Normal Ch. 60 I Want To Be Normal Ch. 59 I Want To Be Normal Ch. 58 I Want To Be Normal Ch. 57 I Want To Be Normal Ch. 56 I Want To Be Normal Ch. 55 I Want To Be Normal Ch. 54 I Want To Be Normal Ch. 53 I Want To Be Normal Ch. 52 I Want To Be Normal Ch. 51 I Want To Be Normal Ch. 50 I Want To Be Normal Ch. 49 I Want To Be Normal Ch. 48 I Want To Be Normal Ch. 47 I Want To Be Normal Ch. 46 I Want To Be Normal Ch. 45.1 I Want To Be Normal Ch. 45 I Want To Be Normal Ch. 44 I Want To Be Normal Ch. 43 I Want To Be Normal Ch. 42 I Want To Be Normal Ch. 41 I Want To Be Normal Ch. 40 I Want To Be Normal Ch. 39 I Want To Be Normal Ch. 38 I Want To Be Normal Ch. 37 I Want To Be Normal Ch. 36 I Want To Be Normal Ch. 35 I Want To Be Normal Ch. 34 I Want To Be Normal Ch. 33 I Want To Be Normal Ch. 32 I Want To Be Normal Ch. 31 I Want To Be Normal Ch. 30 I Want To Be Normal Ch. 29 I Want To Be Normal Ch. 28 I Want To Be Normal Ch. 27 I Want To Be Normal Ch. 26 I Want To Be Normal Ch. 25 I Want To Be Normal Ch. 24 I Want To Be Normal Ch. 23 I want to be normal Ch.22 I want to be normal Ch.21 I want to be normal Ch.20 I want to be normal Ch.19 I want to be normal Ch.18 I want to be normal Ch.17 I want to be normal Ch.16 I want to be normal Ch.15 I want to be normal Ch.14 I want to be normal Ch.13 I want to be normal Ch.12 I want to be normal Ch.11 I want to be normal Ch.10 I want to be normal Ch.9 I want to be normal Ch.8 I want to be normal Ch.7 I want to be normal Ch.6 I want to be normal Ch.5 I want to be normal Ch.4 I want to be normal Ch.3 I want to be normal Ch.2 I want to be normal Ch.1 Previous Next Page: 1 2 3 4 5 Next Report Download\nChapter: I Want To Be Normal Ch. 78 I Want To Be Normal Ch. 77 I Want To Be Normal Ch. 76 I Want To Be Normal Ch. 75 I Want To Be Normal Ch. 74 I Want To Be Normal Ch. 73 I Want To Be Normal Ch. 72 I Want To Be Normal Ch. 71 I Want To Be Normal Ch. 70 I Want To Be Normal Ch. 69 I Want To Be Normal Ch. 68 I Want To Be Normal Ch. 67 I Want To Be Normal Ch. 66 I Want To Be Normal Ch. 65 I Want To Be Normal Ch. 64 I Want To Be Normal Ch. 63 I Want To Be Normal Ch. 62 I Want To Be Normal Ch. 61 I Want To Be Normal Ch. 60 I Want To Be Normal Ch. 59 I Want To Be Normal Ch. 58 I Want To Be Normal Ch. 57 I Want To Be Normal Ch. 56 I Want To Be Normal Ch. 55 I Want To Be Normal Ch. 54 I Want To Be Normal Ch. 53 I Want To Be Normal Ch. 52 I Want To Be Normal Ch. 51 I Want To Be Normal Ch. 50 I Want To Be Normal Ch. 49 I Want To Be Normal Ch. 48 I Want To Be Normal Ch. 47 I Want To Be Normal Ch. 46 I Want To Be Normal Ch. 45.1 I Want To Be Normal Ch. 45 I Want To Be Normal Ch. 44 I Want To Be Normal Ch. 43 I Want To Be Normal Ch. 42 I Want To Be Normal Ch. 41 I Want To Be Normal Ch. 40 I Want To Be Normal Ch. 39 I Want To Be Normal Ch. 38 I Want To Be Normal Ch. 37 I Want To Be Normal Ch. 36 I Want To Be Normal Ch. 35 I Want To Be Normal Ch. 34 I Want To Be Normal Ch. 33 I Want To Be Normal Ch. 32 I Want To Be Normal Ch. 31 I Want To Be Normal Ch. 30 I Want To Be Normal Ch. 29 I Want To Be Normal Ch. 28 I Want To Be Normal Ch. 27 I Want To Be Normal Ch. 26 I Want To Be Normal Ch. 25 I Want To Be Normal Ch. 24 I Want To Be Normal Ch. 23 I want to be normal Ch.22 I want to be normal Ch.21 I want to be normal Ch.20 I want to be normal Ch.19 I want to be normal Ch.18 I want to be normal Ch.17 I want to be normal Ch.16 I want to be normal Ch.15 I want to be normal Ch.14 I want to be normal Ch.13 I want to be normal Ch.12 I want to be normal Ch.11 I want to be normal Ch.10 I want to be normal Ch.9 I want to be normal Ch.8 I want to be normal Ch.7 I want to be normal Ch.6 I want to be normal Ch.5 I want to be normal Ch.4 I want to be normal Ch.3 I want to be normal Ch.2 I want to be normal Ch.1 Previous Next Page: 1 2 3 4 5 Next Report\nManga Name:I want to be normal\nAlternative: ふつうになりたい; 普通になりたい\nCategories: Comedy Drama School Life Slice Of Life Webtoon\nI want to be normal Manga Summary:\nTips: You're reading I Want To Be Normal Ch. 68, please read I Want To Be Normal Ch. 68 english scan online from left to right. You can use left and right keyboard keys or click on the I Want To Be Normal Ch. 68 image to browse between I Want To Be Normal Ch. 68 pages.\nI Want To Be Normal Ch. 68 Chapter Navigation:\nPrevious Chapter: I Want To Be Normal Ch. 67\nNext Chapter: I Want To Be Normal Ch. 69\nI Want To Be Normal Ch. 68 page Chapter Navigation:\nTags: read I Want To Be Normal Ch. 68 english, I Want To Be Normal Ch. 68 raw manga, I Want To Be Normal Ch. 68 online, I Want To Be Normal Ch. 68 chap, I Want To Be Normal Ch. 68 chapter, I Want To Be Normal Ch. 68 high quality, I Want To Be Normal Ch. 68 manga hd scan


No konfemesen se Wednesde maj hemi FIFA ranking: Shem | Vanuatu News Network\nHome Sports No konfemesen se Wednesde maj hemi FIFA ranking: Shem\nNo konfemesen se Wednesde maj hemi FIFA ranking: Shem\nPosted By: Editorial Teamon: November 16, 2018 In: SportsNo Comments\nLong fored blong wan grand stand we kolosap i sold aot, Vanuatu nasonal senior team hemi kam blong pleiem wan New Caledonia saed long Wednesde aftanun.\nVanuatu hemi statem fes 11 blong hem wetem kolosap 5 fes cap pleia we i minim se hemi festaem oli plei long wan senior intanasonal frenli.\nNew Caledonia nao hemi openem sko long medel blong fes haf taem straeka Antoine Roine we hemi festaem long seleksen tu, hemi faenem spes bihaen long las man afta long wan longfala aerial bol we i putum daon bol mo faenem baksaed blong net.\nStret afta long poen ya Vanuatu hemi riplae bak, be Kency Tangis i no save putum inaf pawa long hem blong bol ia i go insaed long net.\nFes haf New Caledonia 1 mo Vanuatu 0.\nSekon haf i stat Vanuatu i jenisim tide blong fes haf i kam long feva blong olgeta.\nVanuatu i bin gat janis blong faenem net mo long 5 taem, be oli no save konvetem olgeta janis ya nomo.\nNew Caledonia oli faenem aot se oli nomo save mekem, i mekem oli mas karem sam yelo kad blong traem distebem presa blong Vanuatu.\nTaem we fourth official hemi indiketem se 6 minits adisonol taem, Vanuatu difenda, Brian Kaltak oli foulem hem insaed long penalty box, mo hem wan yet i stanap blong tekem, be i lukim hemi leftemap shoot blong hem i fas long kros ba.\nMaj hemi finis mo faenol sko, New Caledonia 1 mo Vanuatu 0.\nKoj blong New Caledonia Sardo Thierry hemi talem se from AS Magenta hemi pleiem Coupe de France , i mekem se plante long olgeta top pleia blong hem we oli stap plei long klab ya oli stap, klab i no save rilisim, i mekem se hemi kam wetem plante olgeta niu mo yangfala pleia.\nThierry i talem se, fes haf olgeta i plei gud futbol be long sekon haf Vanuatu i jas dominet nomo fisikli mo mentally, i mekem se sekon haf ya i had tumas long olgeta, be bambae oli traem jenisim hemia long wiken ya taem oli mit bageken.\nVanuatu hed koj, Robert Yelu hemi taem se fes haf tufala i serem ikwel posesen long bol be long sekon haf oli dominet be oli no save sko.\n“Hemi festaem we mi stap wetem nasonal tim olsem hed koj, mi laenem plante samting mo mifala hop blong baons bak long wiken ya.”\nVanuatu hemi pleiem New Caledonia long wiken ya long Korman Stadium stret long 3pm.\nDaily Sport hemi askem long VFF weta maj ya hemi wan FIFA Ranking maj long Wednesde ya, be Competition Manager we i jas sendem olgeta risal i go yestede long FIFA i se hemi no save konfemem hemia yet.\nVanuatu i redi blong wajem intanasonal futbol frenli


Gat Gudfala Laef Finis\nLANWIS Afrikaans Albanian Amharic Arabic Armenian Armenian (West) Aymara Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chuvash Cibemba Croatian Czech Danish Dutch Efik English Estonian Ewe Fijian Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Jehu Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Malay Mam Maya Myanmar Ndebele Ndonga Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Silozi Silozi Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wallisian Wolaita Xhosa Yoruba Zapotec (Isthmus) Zulu\nMi Ting Se Mi Gat Wan Gudfala Laef Finis\nPawel Pyzara i talem stori ya\nYIA WE MI BON: 1982\nBIFO: MI LAEKEM BLONG FAET, TEKEM DRAG MO GAT WAN GUDFALA WOK\nLAEF BLONG MI BIFO:\nMi mi bon long wan smol taon long Polan, we i stap klosap long Jemani. Mi stap long wan ples we i kwaet, mo raonabaot i gat ol fam mo ol tri. Papa mo mama blong mi tufala i wantem se mi gat wan gudfala laef, mi skul gud, mo gat wan gudfala wok.\nMi stat blong kasem trabol, taem mi go skul from loa long wan yunivesiti we i stap long taon blong Wrocław. Taem mi stap longwe long papa mo mama blong mi, mi stap joen wetem ol rabis fren. Mi mi laekem futbol, be taem mi stap joen wetem ol niufala fren blong mi, oli mekem se mi krangke gud long futbol. Mi laekem tumas tim blong taon ya Warsaw, mo long ol wiken, mi stap folem olgeta i go long ol ples we oli plei long hem. Long taem ya, mifala i stap dring bitim mak, mifala i tekem drag, mo samtaem mifala i faet wetem ol sapota blong ol narafala tim. Mi mekem olsem jes blong fogetem ol wari blong mi, nating se mi save we sipos ol polis oli arestem mi, hemia i save spolem skul blong mi.\nMi mo ol fren blong mi, mifala i laekem blong go long ol naet klab, mo oltaem mifala i joen long ol faet long rod. Plante taem polis i arestem mi, be oli letem mi fri from we mi stap givim mane long olgeta blong oli haedem ol rong blong mi. Mi ting se mi gat wan gudfala laef finis. Nating se i olsem, mi save se mi stap mekem samting we i no stret. Ale, evri sande mi go long jos blong mi harem gud bakegen.\nBAEBOL I JENISIM LAEF BLONG MI:\nLong 2004, tu Witnes blong Jehova i kam luk mi, mo mi agri blong stadi Baebol wetem olgeta. Taem mi stap lanem fasin blong ol trufala Kristin, mi luksave se mi mekem ol samting we oli no stret mo mi harem nogud tumas. Mi save se mi mas stop blong dring bitim mak, tekem drag mo joen wetem ol man we oli no folem ol rul blong Baebol. Mo tu, mi mas jenisim fasin blong mi blong kros kwik mo blong faet. Naoia mi luksave ol samting we mi mas jenisim, be mi gohed yet blong mekem ol nogud samting.\nBe wan naet tingting blong mi i open. Mi wantem mekem bigman blong mi, mi statem wan faet wetem eit man. Oli girap oli faetem mi mo oli kikim hed blong mi mo oli lego mi, mi stap slip long rod. Long taem ya, mi harem se ded hemia nomo, ale mi prea se: “Jehova, plis yu sore long mi, from we mi no tinghae long ol Tok blong yu. Mi promes long yu se sipos mi laef, bambae mi stadi Baebol wetem ol Witnes mo jenisim laef blong mi.” Mi sek se mi laef, ale mi stadi Baebol folem promes we mi mekem.\nLong 2006, mi go stap long Inglan, blong mi kasem naf mane blong mi gobak long Polan blong kasem wan hae edukesen long loa. Taem mi stap gohed blong stadi long Baebol, i gat wan vas we i mekem mi mi glad tumas. Aposol Pol i talem se: “Naoia mi luk olgeta samting blong laef blong mi bifo olsem samting blong mekem mi mi lus, nao mi lego olgeta blong mi save kasem samting we i moa gud olgeta, we mi mi save Jisas Kraes, Masta blong mi. Be from Kraes, mi mi sakemaot olgeta samting ya blong laef blong mi bifo. Mi luk olgeta olsem rabis nomo, blong mi save kasem Kraes.” (Filipae 3:8) Pol tu i skul from loa, mo bifo hem tu i wan man blong faet. (Ol Wok 8:3) Nating se i olsem, hem i luk se i gat wan rod blong gat wan gudfala laef. Hemia blong mekem wok blong God mo traehad blong folem fasin blong Jisas. Taem mi tingting gud long eksampol blong Pol, mi luksave se fasin blong faet mo blong kasem wan gudfala wok, oli no save mekem mi glad long laef. Bilif blong mi i kam strong moa, taem mi tingbaot se sipos Pol i save jenisim fasin blong hem, be mi tu mi save jenisim fasin blong mi. Ale, mi stap long Inglan mo mi no moa tingbaot blong kasem wan hae edukesen long loa.\nTaem mi save moa ol fasin blong Jehova, mi stap kam klosap moa long hem. Mo promes we hem i mekem blong fogivim olgeta we oli jenisim laef blong olgeta, i tajem hat blong mi. (Ol Wok 2:38) Mo tu, taem mi tingting dip long 1 Jon 4:16, we i talem se “God, hem i stamba blong fasin blong lavem man,” mi kasem save se God i no laekem nating man we i stap faet.\nMi wantem joen blong harem gud wetem ol brata mo sista\nMo tu, fasin blong ol Witnes i mekem mi glad tumas. Mi luksave se oltaem oli traehad blong folem ol rul blong Baebol long laef blong olgeta. Mi wantem joen blong harem gud wetem olgeta. Afta, mi traehad blong stretem ol samting long laef blong mi. Long 2008 mi baptaes mo mi kam wan Witnes blong Jehova.\nMi mo Esther i glad tumas blong tijim Baebol long ol man we oli toktok lanwis blong Polan\nLAEF BLONG MI NAOIA:\nBaebol i jenisim laef blong mi, blong mi kam wan man blong God, mo mi glad blong tijim ol narafala long Baebol. Mi no moa laekem blong faet, tekem drag, mo dring bitim mak. Mi laekem yet blong wajem futbol, be mi no krangke tumas long hem olsem fastaem.\nNaoia mi mared long Esther, wan naesfala sista we i wosipim Jehova. Mitufala i glad tumas taem mitufala i prij long ol man Polan we oli stap long not wes blong Inglan. Hemia fas taem we mi harem gud tumas long laef blong mi. Tingting blong mi i klin mo mi gat wan gudfala laef.


Classic bohemianand bohemianboho bohemianall bohemianat bohemianthe bohemiansame bohemiantime, bohemianthese bohemianlarge bohemiangold bohemianand bohemianblack bohemiangenuine bohemianleather bohemiandouble bohemiandisc bohemianearrings bohemianwill bohemianadd bohemiana bohemiancool bohemianvibe bohemianto bohemianany bohemianoutfit. bohemianThe bohemianlarge bohemiangold bohemiandisc bohemianshowcases bohemianthe bohemiansmooth bohemianblack bohemianleather bohemiannicely. bohemianDress bohemianup bohemianor bohemiandress bohemiandown! bohemianClassic bohemianenough bohemianfor bohemiana bohemianlittle bohemianblack bohemiandress, bohemianjeans bohemianand bohemianBirkenstocks bohemianor bohemianto bohemianspice bohemianup bohemianyour bohemiansweats bohemianwhen bohemianyou've bohemianbeen bohemianstuck bohemianin bohemianthe bohemianhouse bohemianfor bohemiansix bohemianmonths bohemianstraight. bohemian:-) bohemian bohemianCool bohemianand bohemianfunky! bohemianA bohemiantrue bohemianone bohemianof bohemiana bohemiankind bohemianstatement bohemianpiece!They bohemianmeasure bohemian3" bohemianin bohemianlength, bohemian2 bohemian1/4" bohemianat bohemianthe bohemianwidest bohemianCustom bohemianrequests bohemianwelcome.


Hop we I Kam long Laet blong God - Dita F. Ukdof\nBlong protektem hem, Jen i bin lanem blong stop blong gat filing. Hem i no gat hop blong kam fri, mekem se hem i mekem hat blong hem i strong long rabis wok insaed long laef blong hem. I no bin gat laet long wol blong hem, mekem se hem i stap nomo long tudak. Wetem fasin ia blong nomo filim samting we i kam nomo from hem i stap oltaem wetem devel fasin, hem i akseptem se eni taem, i save las taem blong hem.\nAfta, taem hem i kasem 18 yia, Jen i faenem Jos blong Jisas Kraes blong Ol Lata-dei Sent. Glad mo hop blong gospel we i kambak i kasem hat blong hem, mo hem i akseptem invitesen blong kasem baptaes. Blong fas taem, laet i kam insaed long laef blong hem, mo hem i luk wan rod we i saen long fored blong hem. Hem i aot long tudak blong wol blong hem, mo disaed blong go long skul we i longwe long olgeta we oli stap mekem nogud long hem. Nao, hem i filim se hem i fri long ples ia blong tudak mo devel—hem i fri blong stap glad long swit pis mo merikel hiling blong Sevya.\nBe, sam yia afta, afta we man we i abiusum hem i ded, Jen i fesem trabol bakegen wetem ol nogud samting we i bin hapen taem hem i yangfala. Bigbigfala harem nogud mo bigfala kros i prapa spolem laet we hem i bin faenem long gospel. Hem i luksave se sapos hem i letem tudak ia i kaekae hem, man we i stap spolem tingting blong h


TRANSFOMEM JASTIS SISTEM BLONG VANUATU – Pat 2 – Paw The Law\nPaw The Law > Blog > Bislama Articles > TRANSFOMEM JASTIS SISTEM BLONG VANUATU – Pat 2\nLong sam wik i pass Jif Jastis i talemaot long wan konfrens we hemi gat wetem ol loia se long yia ia bae Judisiari i go long olgeta narafala aelan we i hat blong ol man i kasem jastis long hem mo bae i tijim olgeta man we oli nogat loia long ol wei blong tekem wan kes i go long Kot. Long tusdei long wik ia Jif Jastis i gat wan miting wetem ol memba blong pablik blong harem tingting blong olgeta.\nLong miting ia Kot i givim taem long pablik blong talem ol experiens blong olgeta taem oli go long Kot ( Majistret Kot, Suprim Kot, Aelan Kot) mo tru long ol experiens ia bae Kot i save kamap wetem sam tingting blong luk olsem wanem blong stretem sistem we i stap. Long dei ia, ol memba blong pablik oli talem se Kot i wok slo tumas, ol fi blong hemi oli sas mo hemi tekem tumas taem blong givimaot ol jajmen o blong ansarem kwestin taem ol memba blong pablik oli raet o kolem olgeta.\nOli infomem mifala se long ol trifala narafala dei i gat trening long saet blong faenem ol solusen blong stretem ol problem ia insaet long Kot.\nDokta Livingston we hem nao i prisentem ol trening ia i talem long ol memba blong pablik se bifo miting ia , hemi bin visitim Epi, Pentekos, Santo mo Malekula mo hemi bin gat 45 miting evriwan mo hemi storian wetem ova long 600 man. Namba ia i includim ol jif, man mo woman. Hemi faenemaot se ol man long aelan oli komplen moa long saet blong raorao blong graon mo talem se ol woman mo ol pikinini oli no gat akses long jastis from i nogat polis mo i nogat Kot.\nBe taem yu lukluk gud, fulap long ol man aelan oli no save olsem wan Kot i wok mo olsem wanem olgeta oli save yusum ol sevis blong Kot blong i helpem olgeta. Minista Regenvanu hemi stap tu long miting ia mo talem se ol kes blong graon oli tekem longtaem tumas mo i gat sam loia we oli stap kiaman.\nNao, sapos we yu wan long olgeta long list ia be Kot i save helpem yu mo protektem yu:\nSapos yu nogat loia\nSapos yu wan Pikinini o yu no gat 18 yia yet\nSapos yu wan woman we oli bin sexually abiusim yu\nSapos yu no haremsave lanwis we oli yusum long Kot\nSapos yu stap long wan long ol aelan farawe\nWanem nao bae yumi save luk long ol yia we i kam we Kot bae i save mekem blong helpem olgeta we oli stap long list antap ia?\nI kat wan Disiplinary Komiti we i stap blong lukluk long ol kes we ol man oli faelem agensem ol loia we oli no mekem gud wok blong olgeta. Jif Jastis i talem se i gat sam desisen we oli pablishim long paclii we ol memba blong pablik oli save go luk.\nSapos hemi posibol blong raetem ol jajmen long bislama blong evriwan long kantri i save ridim mo andestanem desisen blong Kot\nBae i gat moa infomesen long websaet blong Kot blong helpem olgeta we oli no gat loia.\nBae Kot i givimaot moa infomesen blong tijim pablik long ol stamba raet blong wan man we i stap long konstitusen olsem raet blong laef, raet blong yu blong loa i protektem yu mo raet blong wanwan wan blong gat semak tritmen taem oli go long Kot mo samfala moa.\nKot i stap plan blong go long ol narafala aelan mo tijim ol jif, ol woman mo man olsem wanem Kot i wok mo olsem wanem wanwan man i save yusum ol sevis blong Kot.\nOlgeta we oli wok long Rejistri blong Kot oli stap wok blong givimaot wan gudfala sevis long evriwan mo bae oli traem long ansarem ol kwestin blong pablik kwiktaem, mo\nTaem we Minista i kam blong tokbaot ol konsen blong hem long Kot, hemi promessem Kot se bae i gat wan niufala Kot haos.\nMifala i stap traem blong helpem ol manples blong luksave olsem wanem nao ol Kot oli wok mo helpem evriwan blong save olsem wanem blong yusum ol sevis blong Kot. Yumi mas glad from fulap samting i jenis long taem we i kam. Hemia i minim se Kot bae i traem blong helpem ol man oli luksave wok blong hem mo mifala long Vanuatu Law bae mifala i kontinu blong explenem jastis sistem long wan lanwis we yumi evriwan i haremsave. Mo long semak fasin, bae Kot i go aot long ol aelan blong Vanuatu blong tijim ol man blong luksave mo yusum sevis blong Kot. Bae yumi evriwan i traem blong joen tugeta mo mekem se jastis sistem ia i wok blong benefitim evriwan.\nVisen blong Kot long yia ia 2019\nLeftemap trast mo konfidens blong pablik.\nMisen blong Kot long yia ia 2019\nImpruvum sevis we Kot i stap givimaot long evriwan we i yusum sevis ia mo helpem evriwan blong kasem jastis.